Januarie | 2016 | vvuureoc
Monthly Archives: Januarie 2016
Perske brood poeding
Ek help vroulief met die rekordhouding vir haar graad twee klas. Die evaluasie vir die begin van die jaar wys beter belofte in wiskunde as huistaal. Die veld waar die meeste van hulle werk nodig het is, is lees, maar baie meer geen punt gevalle kom voor by die wiskunde waar analoog-tyd hantering die groot probleem is.
Met 35 in die klas gaan dit klippe kou neem veral vir die wat vir die tweede jaar in die graad is.
Dit lyk darem of al die ouers betrokke is aangesien almal die oueraand bygewoon het.
Ek is so bly myne is al klaar met skool en universiteit.
Januarie 19, 2016
Winkelpoeding en die groot hardloop
Gister bring vroulief vir my ‘n bakkie gebakte poeding en vla van die naaste supermark af as spesiale bederf omdat ek gehelp het met die administrasie van die nuwe skooljaar.
Boeta was ek al spyt ek het dit ge-eet!! Dit het presies dieselfde effek as ‘n pakkie engelse sout op my maag te weeg gebring.
Dit het nie ‘n vreemde smaak gehad nie so ek vermoed die vla is nie toegelaat om te kook nie.
Enige iemand al dieselfde stel afgetrap by ‘n basaar of skolesport?
Moenie bekommer nie ek eet die soort kiem sommer dood
In “Die Groot Boerekosboek” van Dine van Zyl
In die Overberg praat die mense van Oom-en-tante. Op ander plekke heet dit stamp-en-stoot. Dit is ‘n heerlike mengsel van droëboontjies en stampmielies met ‘n ruim porsie beesskenkel en ‘n varksooltjie of gerookte varklies daarby. Die sop en die vleis word apart bedien.
250 g (½ pakkie) stampmielies
500 g (1 pakkie) droë spikkelboontjies
1 kg beesskenkels (of een vir elke persoon) met murg
500 g gerookte varklies, in stukke gesny (opsioneel)
3 ℓ water
250 ml (1 k) gekapte pietersielie
Laat week die stampmielies en droëboontjies oornag in water. Gooi die water die volgende oggend af en kook die stampmielies en boontjies 20 minute lank. Gooi die water weer weg.
Braai die beesvleis en varkvleis in kookolie in ‘n groot kastrol tot bruin. Skep uit en braai die uie tot deurskynend. Gooi die vleis terug in die kastrol, voeg die mielies en boontjies by, bedek met kookwater.
Laat die pot stadig prut vir ongeveer 3 – 4 uur, tot die boontjies en mielies goed sag is.
Voeg die pietersielie, sout en peper by en kook deur.
Skep die vleis in ‘n oondskottel, murg en al. Sit dit in ‘n oond en bak teen 180º C tot dit lieflik bruin is.
Bedien eers die sop en dan die vleis met die murgbene. Vars brood met baie botter en konfyt daarop word hierby bedien.
Die sout word eers aan die einde bygevoeg, anders kook die boontjies nie sag nie.
400 g varkfilet, in repies gesny (vra jou slagter om dit te doen)
1 rooi ui, in skywe gesny
2 cm- vars gemmer, gerasper
1 wortel, geskraap en in repies gesny
2 murgpampoentjies, in ringe gesny
1 blik pynappelstukke, gedreineer, maar behou die sap
15 ml (1 e) balsemiekasyn
100 g (1/4 pakkie) Oosterse rysnoedels
Verhit die olie in ’n groot pan of wok. Geur die vleisrepies liggies met sout en peper en verbruin in die verhitte olie. Skep uit en hou eenkant. Soteer die uie in dieselfde pan tot sag. Voeg die knoffel, gemmer, soetrissies, wortels, murg­pampoentjies en sampioene by en roerbraai tot sag. Voeg die pynappelstukke en varkvleis by. Meng die res van die bestanddele in ’n afsonderlike mengbak – ook die oorblywende pynappelsap. Voeg by die varkvleismengsel en roer oor lae hitte totdat die sous effens verdik. Sit voor met rys of noedels.
1 koppie bruismeel 2 eiers
1 blik tertappels (normale grootte) knippie sout
1 koppie suiker 2 eetlepels gesmelte botter
1 klein blik ingedampte melk 1 teelepel vanilla 1 koppie suiker
280 ml room, geklop met suiker en 2 druppels vanieljegeursel
Skep die mengsel in ‘n gesmeerde koekpan van 20 cm in deursnee vir 40 minute.
Plaas die koek op ‘n bord, deurweek dit met die koffiestroop en smeer toe met die room.
Versier die koek met die amandels